RoLLMHub/RoSchoolToUniQA huggingface dataset:
Mărimea profitului unei firme se modifică:
A. în sens invers cu producția realizată și cu cifra de afaceri
B. direct proporțional cu durata unei rotații a capitalului folosit
C. în același sens cu viteza de rotație a capitalului folosit
D. invers proporțional cu productivitatea globală a firmei
Răspuns corect: C
Utilitatea totală este maximă atunci când utilitatea marginală este:
A. nulă
B. maximă
C. negativă
D. constantă
Răspuns corect: A
Când productivitatea medie a muncii este egală cu productivitatea marginală a muncii, atunci productivitatea medie a muncii este:
A. zero
B. minimă
C. maximă
D. crescătoare
Răspuns corect: C
Un consumator rațional obține maximum de satisfacție prin cheltuirea venitului disponibil:
A. dacă vinde bunuri economice care aduc utilitate marginală maximă
B. dacă achiziționează bunuri care îi asigură o utilitate totală maximă
C. dacă va cumpăra bunurile cele mai scumpe de pe piața bunurilor economice
D. dacă va alege cât mai multe bunuri ieftine, chiar dacă sunt folositoare
Răspuns corect: B
Valoarea capitalului tehnic consumat:
A. este egală cu valoarea materiilor prime consumate pentru producție
B. include valoarea capitalului fix utilizat și consumul de capital circulant
C. este egală cu prețul de achiziție al elementelor de capital fix
D. include amortizarea capitalului fix și valoarea capitalului circulant utilizat
Răspuns corect: D
Atunci când costul variabil global crește mai lent decât producția:
A. costul fix mediu scade, iar costul variabil mediu și costul total mediu vor crește
B. costul variabil mediu scade, iar costul fix mediu și costul total mediu vor crește
C. costul variabil mediu și costul fix mediu scad, iar costul total mediu va crește
D. costul variabil mediu, costul fix mediu și costul total mediu vor scădea
Răspuns corect: D
Operațiunile prin care se creează bunurile economice sunt operațiuni:
A. de consum
B. de repartiție
C. de redistribuire
D. de producție
Răspuns corect: D
În economia de piață, nivelul cheltuielilor salariale trebuie corelat cu:
A. responsabilitatea întreprinzătorilor
C. valoarea resurselor economice
B. nivelul productivității muncii
D. volumul nevoilor
Răspuns corect: B
Prețul plătit de debitor pentru a dispune pe timp de un an de 100 de unități monetare se exprimă cu ajutorul indicatorului economic:
A. rata dobânzii
C. cota de rezervă obligatorie
B. cota de profit la capital
D. rata rentabilității
Răspuns corect: A
"Sănătatea" economică a firmei semnifică faptul că:
A. modificarea procentuală a productivității globale medii este mai mare decât modificarea absolută a cheltuielilor salariale
B. creșterea productivității marginale a factorilor de producție este egală cu dinamica veniturilor obținute de firmă
C. creșterea productivității muncii este superioară și doar temporar și în mod excepțional egală dinamicii salariului
D. modificarea absolută a salariilor nominale este strict superioară modificării procentuale a rodniciei muncii
Răspuns corect: C
Elasticitatea ofertei în funcție de preț se calculează ca:
A. raport între sporul absolut al cantității oferite și prețul inițial înmulțit cu raportul dintre sporul relativ al prețului și cantitatea oferită inițial
B. raport între sporul relativ al cantității oferite și cantitatea oferită inițial împărțit la raportul dintre prețul inițial și sporul relativ al prețului
C. raport între sporul relativ al cantității oferite și cantitatea oferită inițial înmulțit cu raportul dintre sporul absolut al prețului și prețul inițial
D. raport între sporul absolut al cantității oferite și cantitatea oferită inițial împărțit la raportul dintre sporul absolut al prețului și prețul inițial
Răspuns corect: D
Notând cu Q cantitatea oferită și cu P prețul, o ofertă inelastică în raport de preț este ilustrată de relația:
A. Δ%Q=Δ%P
B. Δ%Q<Δ%P
C. Δ%Q=+∞
D. Δ%Q=0
Răspuns corect: B
Faptul că resursele sunt limitate presupune:
A. constanța sistemului resurselor economice
B. scăderea permanentă a bunurilor pentru producție
C. insuficiența resurselor în raport cu nevoile
D. imposibilitatea aprecierii tendinței de evoluție a resurselor
Răspuns corect: C
Prețul de echilibru care se formează pe o piață specializată:
A. este prețul la care deficitul de cerere devine egal cu deficitul de ofertă
B. este superior prețului la care se înregistrează exces de ofertă
C. este prețul la care excesul de cerere devine egal cu excesul de ofertă
D. este superior prețului la care se înregistrează exces de cerere
Răspuns corect: D
Dacă utilitatea totală a primelor cinci doze consumate dintr-un bun este 60, utilitatea marginală a celei de-a șasea doze consumate este:
A. mai mică de 60 unități de satisfacție
B. mai mare de 60 unități de satisfacție
C. egală cu 60 unități de satisfacție
D. în zona negativă a unității de satisfacție
Răspuns corect: A
Dacă substituția factorilor de producție este eficientă, atunci rata marginală de substituție va fi un raport:
A. pozitiv și supraunitar
B. pozitiv și unitar
C. negativ și supraunitar
D. pozitiv și subunitar
Răspuns corect: D
Dacă în T₁ față de T₀ producția crește cu 25%, iar consumul factorului muncă este de 1.25 ori mai mare, atunci randamentul factorului de producție muncă este:
A. zero
B. descrescător
C. crescător
D. constant
Răspuns corect: D
Tipul de piață în cadrul căreia există numeroși producători agricoli de sfeclă de zahăr și puține fabrici care să achiziționeze această materie primă pentru a produce zahăr, este specific:
A. concurenței monopolistice
B. concurenței de oligopson
C. concurenței de monopol
D. concurenței de oligopol
Răspuns corect: B
Unul dintre factorii care conduc la creșterea productivității este:
A. utilizarea la scară redusă a automatizării în producție
B. reducerea salariilor personalului de conducere
C. creșterea investițiilor în bunuri de capital
D. creșterea exigențelor privind protecția mediului
Răspuns corect: C
Pe piața monetară, rata dobânzii la echilibru se formează atunci când:
A. cererea de bunuri economice este egală cu oferta de bunuri economice
B. oferta de bani este egală cu cererea de mărfuri
C. cererea de factori de producție este egală cu oferta de factori de producție
D. oferta de credite este egală cu cererea de credite
Răspuns corect: D
Ansamblul bunurilor produse prin muncă și folosite cu scopul producerii altor bunuri destinate vânzării se exprimă prin indicatorul economic:
A. capital financiar
B. capital circulant
C. capital fix
D. capital tehnic
Răspuns corect: D
Dacă M este masa monetară, P nivelul prețurilor, Y volumul bunurilor de pe piață, v viteza de rotație a banilor, atunci:
A. Mv=PY
B. P=(Yv)/M
C. MP=vY
D. Y=P/(Mv)
Răspuns corect: A
În situația în care o bancă națională decide reducerea rezervelor minime obligatorii pentru băncile comerciale, este de așteptat să aibă loc:
A. diminuarea capitalului tehnic
B. scăderea ratei dobânzii
C. scumpirea creditului
D. reducerea investițiilor
Răspuns corect: B
Pragul minim de rentabilitate al firmei:
A. presupune existența unui nivel minim al profitului
B. se îndeplinește în cazul egalității dintre nivelul costului total și cel al costului unitar
C. se realizează numai în situația în care prețul unitar este mai mic decât costul mediu
D. semnifică egalitatea cifrei de afaceri cu costul total
Răspuns corect: D
Piața legumelor/fructelor pentru fabricile de conserve este o piață:
A. de monopol
B. cu concurență perfectă
C. cu concurență monopolistică
D. de oligopson
Răspuns corect: D
Dacă cererea nu se modifică și oferta scade, cantitatea vândută:
A. se mărește sensibil
B. rămâne constantă
C. se diminuează
D. fluctuează
Răspuns corect: C
Noțiunea utilitate economică se referă la:
A. concurența dintre agenții economici
B. aprecierea subiectivă a produsului
C. uzura capitalului fix utilizat
D. progresul factorilor de producție
Răspuns corect: B
Producătorii ar dori să își vândă produsele la prețuri cât mai mari, iar consumatorii să le cumpere la prețuri cât mai mici. Această situație este rezolvată în economia de piață prin:
A. legislația referitoare la tehnologia de producție
B. intervenția statului, prin planificare centralizată
C. concurența dintre agenții economici
D. politica economică național-protecționistă
Răspuns corect: C
Existența unui deficit bugetar la nivelul economiei impune următoarea măsură dictată de Banca Centrală pentru reglarea masei monetare:
A. majorarea masei monetare
B. diminuarea masei bănești în circulație
C. reducerea ofertei de bani
D. micșorarea câștigurilor băncilor comerciale
Răspuns corect: A
În situația unor elemente de capital fix a căror durată de utilizare este de doi ani, în primul an:
A. valoarea capitalului circulant consumat este mai mică decât cea a capitalului circulant utilizat
B. valoarea capitalului fix consumat este mai mică decât valoarea capitalului fix utilizat
C. valoarea capitalului consumat este egală cu valoarea capitalului utilizat
D. valoarea capitalului fix consumat este egală cu valoarea capitalului circulant folosit
Răspuns corect: B
Caracteristica dominantă a bunurilor economice este:
A. raritatea
B. standardizarea
C. convertibilitatea
D. omogenitatea
Răspuns corect: A
Profitul se calculează ca diferență între:
A. valoarea vânzărilor și costul total
B. dobânda activă și dobânda pasivă
C. încasările totale și cheltuielile salariale
D. cifra de afaceri și costul de desfacere
Răspuns corect: A
Atâta timp cât, la creșterea producției, costul mediu este mai mare decât costul marginal:
A. costul pe unitatea de produs va crește, odată cu sporirea costului fix mediu
B. costul unitar va rămâne constant, odată cu creșterea costului variabil mediu
C. costul fix mediu va crește, odată cu fluctuația cantității
D. costul total mediu va scădea, odată cu scăderea costului fix unitar
Răspuns corect: D
Coeficientul de elasticitate a cererii (unde Q este cantitatea cerută) în funcție de preț (P) se calculează conform formulei:
A. +(ΔQ/ΔP) x (Q₀/P₀)
B. -(ΔQ/Q₀) x (ΔP/P₀)
C. -(ΔQ/ΔP) x (P₀/Q₀)
D. +(ΔP/ΔQ) x (P₀/Q₀)
Răspuns corect: C
Resursele și nevoile au în comun faptul că sunt:
A. limitate
B. nelimitate
C. tangibile
D. dinamice
Răspuns corect: D
Situația în care consumatorul nu este încurajat să cumpere este dată de:
A. creșterea volumului nevoilor
B. creșterea nivelului prețurilor
C. creșterea veniturilor consumatorilor
D. creșterea calității bunurilor
Răspuns corect: B
Reglarea cantității de monedă se realizează pe piața:
A. bunurilor și serviciilor
B. factorilor de producție
C. capitalurilor
D. monetară
Răspuns corect: D
Piața telefoniei mobile este o piață:
A. de oligopson
B. de oligopol
C. cu concurență perfectă
D. cu concurență monopsonică
Răspuns corect: B
Nevoile personale de consum se satisfac indirect cu bunuri:
A. de consum
B. economice
C. de producție
D. libere
Răspuns corect: C
La pragul minim de rentabilitate:
A. profitul este maxim
B. se obține supraprofit
C. încasările sunt egale cu costurile
D. producătorul nu își continuă activitatea
Răspuns corect: C
Rata la care volumul cererii și al ofertei de credite se egalizează este exprimată prin indicatorul economic:
A. rata rentabilității titlurilor de valoare
B. rata dobânzii de echilibru
C. rata profitului, calculată la capital
D. rata de rezervă obligatorie
Răspuns corect: B
Bunurile și serviciile realizate în cadrul activității economice, pe baza resurselor, prin valoare adăugată:
A. sunt create, fabricate și vândute de către populație
B. sunt cumpărate de pe piața resurselor și vândute pe piața externă
C. sunt fabricate și comercializate de către agenții economici producători
D. sunt produse și achiziționate de pe piața resurselor
Răspuns corect: C
Plasarea economiilor pe piața capitalurilor se fundamentează rațional pe criterii de:
A. fler al investitorului
B. surse informaționale informale
C. venit, risc și lichiditate
D. maxim al profitului garantat
Răspuns corect: C
În cadrul unei firme, dacă va crește randamentul factorilor de producție utilizați de către agentul economic, atunci:
A. profitul va crește
B. rentabilitatea va scădea
C. se va declanșa falimentul
D. concurența va fi perfectă
Răspuns corect: A
Utilitatea marginală exprimă sporul de utilitate obținut prin:
A. consumul unei unități suplimentare dintr-un bun
B. reducerea prețurilor bunurilor economice
C. creșterea cu o unitate a productivității marginale
D. sporirea volumului mărfurilor produse și vândute
Răspuns corect: A
Echilibrul consumatorului se atinge în situația în care:
A. cunoscându-se utilitățile economice totale pentru două bunuri consumate, se calculează utilitatea economică totală raportată la venitul disponibil
B. cunoscându-se utilitățile economice marginale pentru două bunuri consumate, se calculează utilitatea economică totală raportată la bugetul total cheltuit
C. cunoscându-se cantitățile pentru două bunuri consumate, se calculează utilitatea economică totală raportată la unitatea monetară cheltuită
D. cunoscându-se utilitățile economice totale pentru două bunuri consumate, se calculează utilitatea economică marginală raportată la cantitatea de monedă cheltuită
Răspuns corect: D
Raportul dintre factorii de producție și resurse este:
A. nul
B. subunitar
C. unitar
D. supraunitar
Răspuns corect: B
Când salariul real scade și salariul nominal crește, prețul mediu al bunurilor de consum:
A. scade
B. nu se modifică
C. crește mai mult decât crește salariul nominal
D. crește în același ritm cu salariul nominal
Răspuns corect: C
Din punct de vedere economic, cererea de forță de muncă reprezintă:
A. cantitatea de muncă pe care agenții economici sunt dispuși să și-o asigure, în condiții salariale
B. partea resurselor de muncă dispusă să participe la activitatea economică, în condiții de profit
C. munca pe care este dispusă să o presteze, ca salariat, orice persoană aflată în șomaj
D. numărul de locuri de muncă ocupate la un moment dat într-o economie națională
Răspuns corect: A
O stație de amplificare a sunetului este achiziționată în patru rate. Banii pentru cea de a treia rată au funcția de:
A. mijloc de schimb
B. mijloc de păstrare a valorii
C. mijloc de plată
D. mijloc de măsură a valorii
Răspuns corect: C
Pe măsura creșterii consumului dintr-un bun economic:
A. utilitatea totală scade, cu o rată constantă
B. utilitatea marginală descrește
C. utilitatea totală crește, cu o rată crescătoare
D. utilitatea marginală rămâne constantă
Răspuns corect: B
Mărimea medie a rodniciei muncii este exprimată prin indicatorul economic:
A. productivitatea medie a muncii
B. costul forței de muncă
C. capitalul total
D. costul variabil
Răspuns corect: A
În realitate, costul de oportunitate este:
A. costul unitar
B. costul alegerii
C. prețul de vânzare
D. prețul de cost
Răspuns corect: B
Piața cu numeroși cumpărători și câțiva vânzători cu putere economică mare este denumită:
A. de oligopson
B. de monopol
C. de monopson
D. de oligopol
Răspuns corect: D
Rata dobânzii de echilibru se formează atunci când:
A. cererea de împrumuturi este egală cu cererea de monedă
B. oferta de credite este egală cu nevoia de depozite
C. cererea de credite este egală cu oferta de credite
D. nevoia de masă monetară este egală cu oferta reală de bunuri
Răspuns corect: C
Un exemplu de venit care trebuie impozitat este:
A. profitul brut
B. salariul real
C. rata dobânzii
D. câștigul net
Răspuns corect: A
Bunurile cu cerere inelastică se caracterizează prin:
A. modificarea cantității cerute într-o proporție mai mică decât variația factorilor de influență
B. menținerea constantă a cantității cerute la modificarea factorilor de influență
C. modificarea cantității cerute chiar dacă factorii de influență nu se modifică
D. menținerea constantă a cantității oferite la variația factorilor de influență
Răspuns corect: A
Maximizarea utilității totale pentru două bunuri economice A și B, în condițiile unui venit disponibil limitat, se realizează atunci când:
A. raportul dintre utilitatea marginală și prețul bunului A este mai mare decât raportul dintre utilitatea marginală și prețul bunului B
B. raportul dintre prețul bunului A și prețul bunului B este mai mic decât raportul dintre utilitatea marginală a bunului B și utilitatea marginală a bunului A
C. raportul dintre utilitatea marginală și prețul bunului A este egal cu raportul dintre utilitatea marginală și prețul bunului B
D. raportul dintre utilitatea marginală a bunului A și prețul bunului B este egal cu raportul dintre utilitatea marginală a bunului B și prețul bunului A
Răspuns corect: C
Productivitatea medie a muncii într-o firmă care inițial avea 100 de salariați a fost 50. Angajarea a încă 10 lucrători, cu o productivitate marginală de 20, conduce la o producție finală de:
A. 4080 buc.
B. 5000 buc.
C. 5020 buc.
D. 5200 buc.
Răspuns corect: D
Atunci când salariul real crește și salariul nominal scade, prețurile bunurilor de consum:
A. scad cu 15%, iar salariul nominal scade cu 50%
B. cresc cu 50%, iar salariul real crește cu 15%
C. cresc cu 15%, iar salariul real crește cu 50%
D. scad cu 50%, iar salariul nominal scade cu 15%
Răspuns corect: D
Piața cu concurență perfectă se caracterizează prin:
A. impunerea prețului
B. atomicitate perfectă
C. opacitate absolută
D. nesiguranța tranzacțiilor
Răspuns corect: B
Pentru obținerea unui lot de 15 bunuri, costurile variabile sunt de 80,000 u.m. În situația în care costul marginal al ultimului bun este de 10,000 u.m., atunci costurile variabile necesare producerii a 14 bunuri este:
A. 10,000 u.m.
B. 90,000 u.m.
C. 150,000 u.m.
D. 70,000 u.m.
Răspuns corect: D
În anul 2018 față de anul 2017, valoarea bunurilor și serviciilor supuse tranzacțiilor a crescut cu 35%, iar viteza de rotație a banilor a scăzut cu 10%. În aceste condiții, în anul 2018, masa monetară:
A. a rămas constantă
B. a crescut cu 50%
C. a crescut cu 45%
D. a scăzut cu 25%
Răspuns corect: B
Piața cu concurență monopsonică se caracterizează prin:
A. existența unui singur cumpărător
B. atomicitate perfectă
C. transparență perfectă
D. existența unui singur vânzător
Răspuns corect: A
Constituie noțiuni economice cu același sens:
A. "resurse materiale" și "factori de producție"
B. "bun economic" și "marfă"
C. "cheltuieli materiale" și "capital consumat"
D. "rata dobânzii" și "câștigul băncii"
Răspuns corect: C
La nivelul unei economii, proprietatea privată poate fi:
A. "proprietate individuală" și "proprietate asociativă"
B. "proprietate publică" și "proprietate cooperatistă"
C. "proprietate mixtă" și "proprietate particulară"
D. "proprietate mică" și "proprietate multinațională"
Răspuns corect: A
Pragul de rentabilitate semnifică faptul că:
A. profitul este maxim
B. producția este maximă
C. producția este zero
D. profitul este zero
Răspuns corect: D
Știind că numărul salariaților unei firme crește cu 50% și productivitatea muncii se dublează, înseamnă că modificarea procentuală a volumului producției este de:
A. 300%, în sensul creșterii
B. 200%, în sensul creșterii
C. 200%, în sensul scăderii
D. 300%, în sensul scăderii
Răspuns corect: B
În situația în care un elev cumpără articole de papetărie care se vând cu o reducere de preț, atunci, în urma vânzării-cumpărării:
A. nu câștigă elevul, dar câștigă ofertantul
B. câștigă elevul, dar nu și ofertantul
C. câștigă atât elevul, cât și ofertantul
D. nu câștigă nici elevul, nici ofertantul
Răspuns corect: C
Creșterea salariului real se realizează atunci când:
A. creșterea salariului nominal este mai mică decât creșterea prețurilor bunurilor de consum
B. creșterea salariului nominal este mai mare decât creșterea prețurilor bunurilor de producție
C. salariile nominale se mențin constante, iar prețurile bunurilor de consum scad
D. salariile nominale cresc mai încet decât prețurile bunurilor de producție
Răspuns corect: C
Scăderea salariului nominal determină:
A. deplasarea curbei ofertei de muncă spre stânga
B. scăderea volumului de forță de muncă în condiții salariale
C. scăderea numărului de locuri de muncă în condiții salariale
D. deplasarea curbei ofertei de muncă spre dreapta
Răspuns corect: B
Dacă prețul unitar al unui bun A este de 60 u.m., iar raportul dintre utilitatea marginală și prețul altui bun, B, este 0.8, atunci, în situația de echilibru pentru consumator, utilitatea marginală a bunului A trebuie să fie:
A. 0.8
B. 4.8
C. 48
D. 75
Răspuns corect: C
Costul total pentru producerea a 11 unități dintr-un bun este de 1000 mii u.m., iar când producția este de 13 unități, costul total este de 1280 mii u.m., costul marginal fiind de 100 mii u.m. Așadar, costul marginal al celei de a 12-a unități din bunul produs este:
A. 280,000 u.m.
B. 190,000 u.m.
C. 180,000 u.m.
D. 100,000 u.m.
Răspuns corect: C
În perioada T₀-T₁ prețul unui bun crește de la 3 la 6 u.m./buc., iar cantitatea oferită pe piață atinge 600 de buc., de la valoarea inițială de 300 de buc. În aceste condiții, elasticitatea ofertei este:
A. unitară, cu coeficientul 1
B. elastică, cu un coeficient supraunitar
C. inelastică, cu un coeficient subunitar
D. unitară, cu coeficientul 2
Răspuns corect: A
Atâta timp cât costul mediu este mai mare decât costul marginal:
A. costul total mediu va scădea, odată cu creșterea cantității fabricate
B. costul unitar va rămâne constant, odată cu creșterea costului variabil mediu
C. costul fix mediu va crește, odată cu fluctuația cantității produse
D. costul pe unitatea de produs va crește, odată cu scăderea costului fix unitar
Răspuns corect: A
Salariul de echilibru se formează atunci când:
A. numărul de locuri de muncă este egal cu oferta de locuri de muncă
B. oferta de forță de muncă este egală cu numărul celor apți de muncă
C. cererea de forță de muncă este egală cu cererea de muncă
D. oferta de locuri de muncă este egală cu cererea de locuri de muncă
Răspuns corect: D
Raritatea resurselor este o stare care:
A. poate fi treptat înlocuită cu abundența, ca urmare a progresului continuu al factorilor de producție
B. poate fi depășită numai în anumite sisteme economice, cu un grad superior de dezvoltare
C. poate fi redusă prin minimizarea consumurilor de factori și/sau maximizarea volumului de rezultate
D. poate fi eliminată sau, uneori, doar redusă prin alocarea eficientă a resurselor
Răspuns corect: C
Se manifestă o cerere inelastică în funcție de preț, atunci când:
A. venitul întreprinzătorului nu se modifică dacă prețul scade
B. venitul întreprinzătorului scade dacă prețul nu se modifică
C. venitul întreprinzătorului crește dacă veniturile consumatorilor cresc
D. venitul întreprinzătorului crește dacă majorează prețul
Răspuns corect: D
Dobânda pe care un agent economic trebuie să o plătească pentru un împrumut de 30,000 u.m., contractat pe o perioadă de 3 ani, cu capitalizare, la o rată anuală a dobânzii de 10% este de:
A. 3000 u.m.
B. 9000 u.m.
C. 9930 u.m.
D. 39,930 u.m.
Răspuns corect: C
Între particularitățile pieței cu concurență perfectă se regăsește:
A. diferențierea perfectă a produselor existente pe piață
B. transparența perfectă a pieței
C. atomicitatea perfectă a producătorilor, dar nu și a consumatorilor
D. perfecta mobilitate a factorilor de influență ai pieței
Răspuns corect: B
Într-o firmă s-a înregistrat un cost variabil unitar de 20 mii u.m. pentru o producție de 50 de buc. ce a asigurat pragul minim de rentabilitate. În condițiile în care prețul de vânzare a fost de 40 mii u.m., costul total, profitul total și costul unitar sunt, în mii u.m.:
A. 1250; 0; 25
B. 2000; 0; 40
C. 3000; 0; 60
D. 4000; 0; 80
Răspuns corect: B
Există o relație negativă între productivitate și:
A. calitatea managementului
B. profitul unitar
C. costul unitar
D. utilitatea bunurilor
Răspuns corect: C
În momentul T₀, productivitatea muncii a fost de 1500. Dacă producția crește cu 40%, iar numărul de salariați cu 20%, atunci productivitatea marginală a muncii va fi de:
A. 3000
B. 2000
C. 3200
D. 5300
Răspuns corect: A
Când salariul real scade cu 5% și salariul nominal crește cu 14%, prețul mediu al bunurilor de consum:
A. scade cu 16.6%
B. crește cu 20%
C. nu se modifică
D. crește cu 19%
Răspuns corect: B
Dacă, pe termen scurt, producția crește, iar costul marginal este mai mare decât costul total mediu inițial, atunci:
A. costul marginal și costul unitar cresc
B. costul marginal și costul unitar scad
C. costul marginal scade și costul unitar crește
D. costul marginal crește și costul unitar scade
Răspuns corect: A
Venitul pe care îl obține deținătorul unei obligațiuni în urma achiziționării acestui titlu poartă numele de:
A. beneficiu
B. cupon
C. dividend
D. salariu
Răspuns corect: B